Κώστας Λουλές

Ο Κώστας Λουλές  (1906 - 28 Ιανουαρίου 1988) ήταν Έλληνας κομμουνιστής πολιτικός. Υπηρέτησε ως βουλευτής με το ΚΚΕ και για μικρό χρονικό διάστημα ως διορισμένος ευρωβουλευτής (πρώτος ευρωβουλευτής του ΚΚΕ στην ιστορία του). Υπήρξε σημαίνον στέλεχος και μέλος της Κεντρικής Επιτροπής και του Πολιτικού Γραφείου του ΚΚΕ.Θανάσης Καρτερός, Η εκδίκηση του μπάρμπα Κώστα , Η Αυγή, ηλεκτρονική έκδοση, 2-4-2013, ανάκτηση 23-6-2015. Συνολικά πέρασε 28 χρόνια στη φυλακή και στην εξορία και 12 χρόνια στην προσφυγιά και στην παρανομία.Το αφιέρωμα στον Κώστα Λουλέ, Ριζοσπάστης, 19-9-2000, ανάκτηση 23-6-2015.

 Βιογραφία 
Γεννήθηκε στον Τύρναβο της ΛάρισαςΔεν υποχώρησε ποτέ, δε λοξοδρόμησε πουθενά, Ριζοσπάστης, 15-10-2008, ανάκτηση 23-6-2015.  και σπούδασε νομικά στο Πανεπιστήμιο των Αθηνών. Αρχικά (1924) οργανώθηκε στην ΟΚΝΕ και έπειτα στο ΚΚΕ. Το 1945 εξελέγη μέλος της Κ.Ε. και από το 1970 ως το 1982 του Π.Γ. του ΚΚΕ.Τάκης Μαμάτσης, Κώστας Λουλές: "Ορθοστατών και ορθοβαδίζων", Ριζοσπάστης (ηλεκτρονική έκδοση), 28-1-1998, ανάκτηση 23-6-2015.

Όταν κηρύχθηκε η χούντα των συνταγματαρχών, το 1967, συνελήφθη μαζί με τη σύζυγό του (από το 1945 ως το θάνατό του), Μαρία Λουλέ (1917 - 2015) και εκτοπίστηκαν στη Γιούρα ως το 1968."Έφυγε" η γιαγιά της Αριστεράς Μαρία Λουλέ σε ηλικία 98 χρονών , 7-4-2015.

Ήταν υποψήφιος βουλευτής Λαρίσης με την Ενωμένη Αριστερά στις εκλογές του 1974 και έλαβε 10.237 ψήφους. Εξελέγη βουλευτής Λάρισας με το ΚΚΕ στις εκλογές του 1977 και επανεξελέγη στις εκλογές του 1981.Κοινοβουλευτική θητεία του Κώστα Λουλέ, Βουλή των Ελλήνων, ανάκτηση 23-6-2015. Στις 4 Απριλίου 1978 μιλώντας στο Κοινοβούλιο προέβλεψε ότι η Εθνική Αντίσταση θα αναγνωριζόταν "ντάλα μεσημέρι".

Την 1η Ιανουαρίου 1981 διορίστηκε ευρωβουλευτής από τη Βουλή και αντικαταστάθηκε τον επόμενο μήνα από τον Κώστα Κάππο.Οι ευρωβουλευτές της Ελλάδας το 1981

Ο Κώστας Λουλές, που ήταν γνωστός και ως "μπαρμπα-Κώστας", απεβίωσε σε ηλικία 81 ετών τον Ιανουάριο του 1988. Είχαν 2 παιδιά με τη Μαρία, τη Νίτσα και το Δημήτρη (σκοτώθηκε σε τροχαίο δυστύχημα το 1991).

 Παραπομπές 

Κατηγορία:Έλληνες κομμουνιστές
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Λάρισας
Κατηγορία:Ευρωβουλευτές της Ελλάδας εκλεγμένοι την περίοδο 1981-1984